Hierdie WAARHEID is sentraal en wesenlik tot ons geestelike bestaan: Die Here wil groter dinge deur ons doen, as wat Hy gedoen het. Voorwaar, voorwaar Ek sê vir julle, wie in My glo — die werke wat Ek doen, sal hy ook doen; en hy sal groter werke doen as dit, omdat Ek na my Vader gaan. (Joh 14:12) Dit is ook hoekom Hy dikwels die dissipels aanpor: Gee julle vir hulle iets om te eet. (Mat 14:16) Hy stuur hulle uit om ook die koninkryk te gaan verkondig en demonstreer. (Mat 10) Maar hierdie demonstrasie is nie uit die vlees nie, dit is Jesus se opstandingskrag in ons, wat die bonatuurlike verrig. (Joh 12:24-25)
Van genesis tot openbaring sien ons hierdie 2 wêrelde: Die een bewerk deur die krag van die mens, en die ander deur die Gees. (Gal 4:23-31) Die Jesus beweging is kenmerkend swak in die oë van die mens: LEES 1 Cor 1 en 2.
Aan hulle vrugte sal julle hulle ken. ’n Mens pluk tog nie druiwe van dorings of vye van distels nie! So dra elke goeie boom goeie vrugte; maar ’n slegte boom dra slegte vrugte. ’n Goeie boom kan geen slegte vrugte dra nie, en ’n slegte boom ook geen goeie vrugte nie. Elke boom wat nie goeie vrugte dra nie, word uitgekap en in die vuur gegooi. So sal julle hulle dan aan hul vrugte ken. (Mat 7:16-20)
Alhoewel daar al baie afleidings gemaak is deur kapstok predikers oor waarna die olie in die lampe verwys, gee die skrif geen duidelike inligting nie. Die fokus eerder vd gedeelte is; op die term dwaas. Om te dink dat jou lamp gaan brand sonder olie! Dis gekkigheid! Iemand het regtig nie gedink nie! Die volgende gedeelte oor die talente, gee vir ons meer lig oor wat gereedheid wel beteken. Die fokus in hierdie storie is, woeker, werk, vermenigvuldig, dit wat jy ontvang het. ’n gesonde boom dra vrug!
Die laaste gedeelte oor die skape en bokke, praat die Here direk, en verwyder enige raaisels, die vrug wat Hy soek, is ’n regverdige lewe, wat mense besoek in die tronk, klere en kos gee aan die wat nie het nie. Dink aan die gelykenis vd barmhartige samaritaan.
Joh 15:1-10 Ek is die ware wingerdstok en my Vader is die boer. Elke loot aan My wat nie vrugte dra nie, sny Hy af; maar elkeen wat vrugte dra, snoei Hy reg, sodat dit nog meer vrugte kan dra.
Daar is ‘n duidelike OORDEEL teenoor die wat die vrug dra nie! Mense wat nuut gemaak is in Christus, wil goeie vrug dra! Dit is in ons DNS ingeskryf. Die vrug van ons lewe is JESUS. Omdat ons nie leef uit ons eie krag of vermoëns nie, maar juis ons swakheid gereeld bely en erken, word Hy die meeste in ons verheerlik!! Die vrug wat ons dra is Christus se geregtigheid wat Hy ons werk, tot Sy eer.!